
-Tons  uberrimus,  quem  Livii  annales  nobis  prae- 
bent  ad  cognosendas  artes  et  pacis  et  belli,  quibus 
imperium  Romanum  creverit  „in  eas  vires,  quas  vix 
terrarum  cepit  orbis",  nondum  adeo  exhaustus  est, 
ut  non  mihi  quoque  aliquid  sit  relictum,  quod  cum 
aliqua  scientiae  rei  militaris  Eomanae  utilitate  prom- 
ptum  iri  spero. 


> 


§1. 

Ex  quo  tempore  respublica  Romana  pluribus  legio- 
nibus,  quam  una  uti  solebat,  provisum  fuisse  necesse 
est,  ut  unaquaeque  haberet,  quo  a  ceteris  discernere- 
tur.  Nostris  temporibus  in  hunc  usum  usurpari  solent 
aut  nomen  ducis,  aut  numeri;  sed  Romanis  legionibus 
nomen  ducis  indi  ideo  non  poterat  — -  ut  taceam  de 
moribus  Romanorum  liberae  reipublicae,  a  qaibus  id 
abhorrebat  —  quod  legio  liberae  reipublicae  tempori- 

fus  unum  ducem  non  habebat.    Itaque  numeris  legio- 

nes  Romanae  discernebantur ,  qui  jam  in  prima  Livii 
decade  haud  raro  nobis  occurrunt.  Quae  fuerit 
horum  numerorum  vis  atque  natura  hannibalici  belli 
certe  temporibus,  discimus  ex  Polybio,  qui  cum  dicat 
(VI,  19):  „AtsT>ov  c^a;  auTO'j;  ol  vswxepot  Toiv  )^iWp7wv 
xaOaxsp  av  Otto  toO  Syip-ou  )caTa<JTaOa><Jtv  r,  twv  aTpaTYiyoiv 

et;  TSTTapa  pipTi xat  tou;  {xsv  irptoTOu?  xaTaaTa- 

Osvra?  TETTapa;  st;  to  TcpwTOv  )taXou(/-svov  (jTpaTOTCS- 
Sov  svst|j!.av"  etc.  non  solum  docet,  legionibus  Romanis 
numeros  publice  esse  inditos,  sed  etiam  id  factum  esse, 
priusquam  legiones  ipsae  conscriberentur,  in  tribunorum 
divisione.   —   Neque   solum  in  tribunis  dividendis  et 
dilectu  habendo  horum  numerorum  usum  fuisse,   sed 
potius  legiones  eos  retinuisse   ut  notas  publice  attri- 
butas  per  totum  annum,    ejus  rei  certissimum  docu- 
mentum  est  lex  repetundarum  (C.  J.  L.  I,  p.  58),  in  qua 
iis  magiestratribus,   qui  ea  lege  tenebantur,  adnume- 
rantur    ^tribuni   militum   legionibus    quattuor   primis 
aliqua  earum".    Nam  cum  in  lege,   cujus  auctor  prae 
ceteris   id  spectare  debet,    ut  verbis  utatur  accuratis 
neque  uUi  dubio  obnoxiis,    supervacaneum  visum   sit, 
adjicere,  quae  essent  legiones  quattuor  primae,  ma- 
nifestum  est,  id  per  se  apparuisse  i.  e.  legiones  quat- 
tuor  primas  numeris  suis  cognosci  potuisse. 


H- 


§2. 

Non  minus  aperte,  quam  legiones  quattuor  primae 
ab  ceteris  discernuntur,  inter  legiones  quattuor  primas 
ipsas  nonnuUae  diversitates  intercedunt. 

Ac  primum  quidem^ex  Polybio  (VI,  19)  constat, 
stipendiis  tribunorum  militum  legiones  fuisse  diversas. 
Nam  cum  crearentur  quattuordecim  tribuni  militum, 
qui  quinquo  stipendia  meruerant,  decem,  qui  decem 
stipendia  meruerant,  primae  et  tertiae  legioni  quatemi 
tribuni  illius,  bini  hujus  generis,  secundae  et  quartae 
terni  illius,  terni  hujus  generis  attributi  sunt. 

Sed  stipendiis  tribunorum  militum  non  solis  legio- 
nes  quattuor  primae  inter  se  diversae  erant.  Narrat 
enim  Livius  (42,  32),  in  ipso  apparatu  belli  secundi 
Macedonici  tres  et  viginti  centuriones  tribunos  plebei 
appellasse,  quod  a  tribunis  militum  dilectum  habenti- 
bus  inferiores  ordines  iis  attributi  essent,  quam  quos 
antea  duxissent.  Quibus  cum  tribuni  auxilio  se  fore 
dixissent,  Sp.  Ligustinus  quidam  oratione  in  tempore 
composita  effecit,  ut  appellationem  remitterent,  neque 
dilectui  impedimento  essent.  Propter  quod  meritum 
tribuni  militum  in  prima  lecjione  primum  pilum  ei  ad- 
signarunt.    Videtur  igitur  prima  legio  singularem  hono- 

ris  gradum  obtinuisse.  —  Idem  docet,  quod  dicit  Po- 
lybius,  tribunos  militum  in  legiones  divisos  esse,  ut 
quisque  primus  factus  esset  (,,>ca0a7:£p  av  uizo  toO  Sviaou 
jcaOaGTaOwGiv").  Nam  priorem  fieri  cum  in  aliis  ma- 
gistratibus  bonorificum  ductum  esse  constat,  tum  de 
tribunatu  militari  Livius  aperte  indicat  cum  dicat  (7,  5) : 
„Cum  eo  anno  primum  placuisset,  tribunos  militum  ad 
legiones  sufi^ragio  fieri,  secundum  in  sex  locis  tenuit 
(T.  Manlius)".  Itaque  cum  primis  legionibus  ii  assi- 
gnarentur,  qui,  cum  primi  essent  creati,  prae  ceteris 
honorati  ducebantur,  non  dubium  est,  quin  inter  legio- 
nes  eadem  bonoris  diversitas  intercesserit,  quae  inter 
tribunos  militum. 

Ceterum  nemo,  qui  apud  Polybium^)  legerit,  quo- 
modo  Roinani  dilectum  instituerint,  non  videt,  hanc 
diversitatem  legionum  non  fuisse  tam  magnam.  Ut  es- 
sent  legiones  viribus  quam  maxime  pares,  prae  ceteris 
quaesitum  esse  manifestum  est.  Neque  si  honore  se- 
cunda  legio  primae  multo  fuisset  inferior,  quarta  ter- 
tiae,  tribuni  militum  sic  divisi  essent,  ut  secundae 
et  quartae  legioni  terni  tribuni,  qui  decem  stipendia 
meruerant,  assignarentnr,  primae  et  tertiae  bini. 


ii^ 


i)  Polyb.  VI,  20. 


§3. 

Consules  legiones  inter  se  divisisse  sortiendo  docet 
Liv.  22,  27  „Ita  obtinuit,  ut  legiones,  sicut  consulibus 
mos  esset,  inter  se  dividerent.  Prima  et  quarta  Mi- 
nucio,  secunda  et  tertia  Fabio  evenerunt."^  —  et  Liv. 
42,  32:  y^Legiones  inde  sortiti  sunt:  prima  et  tertia  in 
Macedoniam  trajicerentur,  secunda  et  quarta  ut  in  Ita- 
lia  remanerent". 

Quo  tempore  facta  sit  sortitio,  ex  eodem  Livii  loco 
(42,  32)  cognoscitur,  cum  post  verba  citata  pergat:  „Di- 
lectus  tum  consules  multo  intentiorem,  quam  alias  cu- 
ram  habebant."  —  Sortiebantur  igitur  consules,  ante- 
quam  legionum  dilectus  haberetur,  sed  postquam  numeri 
legionam  jam  constituti  erant.  Quod  cum  secundum 
Polybium  (VI,  19)  fieret  ipsa  tribunorum  divisione,  con- 
sules  sortitos  esse  post  tribunos  creatos  et  in  legiones 
discriptos  judico. 

Quae  cum  ita  sint,  consulibusque  sorte  nihil  aliud, 
nisi  tribuni  militum  et  simul  cum  iis  numeri  legionum 
attribuerentur ,  nihil  obstat,  quominus  consules  tum 
quoque  sortitos  esse  statuamus,  cum  provinciarum  sor- 
titione  exercitus  iis  jam  designati  essent;  id  quod 
evenit,  ubi  consuli  alteri  provincia  extra  Italiam  de- 


8 


creta  erat,  quae  jam  exercitu  obtinebatur^)  (32,1.  32,8. 
37, 50,  et  saepius).    Itaque  anno  586  in  Macedonia  se- 


2)  Egregmm   exemplum  praebent  legiones,    quibus   M.  Acilius 
Glabrio  lem  adversus  Antiochum  gerebat.    Eas  a.  562  M.  Baebius 
Tamphilus  praetor  .in  Graeciam  trajecerat  (35,  24).    Eodem  anno 
senatus  decreyit,   ,ut  consulibus  (sequentis  anni)  Italia  et  quo  se- 
natus  ceusuisset  -  jam  esse  bellum  adversus  Antiochum  omnes 
sciebant,  -  provinciae  essent.    Cujus  ea  sors  esset,  quattuor  milia 
peditum  civium  Romanorum  et  trecenti  equites,  sex  milia  socium 
Latini  nominis  cum  quadringentis  equitibus  sunt  decreta.    Eorum 
dilectum  habere  L.  Quinctius  consul  est  jussus,  ne  quid  morare- 
tur,  quominus  consul  novus,*  quo  senatus  censuisset,  extemplo  pro- 
ficisci  posset.-  (35,  41).  -  ,Cui  Graecia  eveuisset,  ut  praeter  eum 
numerum  militum,  quem  L.  Quinctius  consul  in  eam  provinciam 
ex   senatus   consulto   scripsisset   imperassetve ,    ut  eum  exercitum 
acciperet,  quem  M.  Baebius  praetor  anuo  priore  ex  senatus  con- 
sulto  in  Macedoniam  trajecisset."  (36,  1).    Evenit  Graecia  M.  Aci- 
Uo  Glabrioni   (36,   2),   qui   edixit    ,ut   (luos  L.  Quinctius  milites 
conscripsisset,  et  quos  sociis  nominique  Latiuo  imperasset,  quos 
secum   in   proviuciam   ire  oporteret,    et  tribuni  militum  legionia 
primae  et  tertiae,  ut  ii  omnes  Brundisium  idibus  Maiis  conveni- 
rent."   (36,  3).    Weissenboruius  (ad  h.  1.)   tribunos   militum  tunc 
demum   trajectos   esse  dicit,  cum  legiones  jam  priore  anno  tra- 
jectae  essent,  quod  a  Baebio  Romam  suorum  visendorum  causa 
dimissi  essent;  sed  haec  explicatio  et  per  se  vix  probari  possit 
neque   deest  multo   melior.     Legionibus   quattuor   primis  tribuni 
quotannis   creabantur  a  populo,   ut  ceteri  magistratus.     Tribuni 
militum,  quos  Brundisii  adesse  jubet  Acilius,  ii  sunt,  qui  in  tribu- 
norum  a  populo  creatorum  divisione  primae  et  tertiae  legioni  ad- 
signati  erant  et  quos  sorte  ei  evenisse  ea  de  causa  necesse  est 
credaraus,  quod  et  consules  post  tribunos  militum  divisos  sortitos 
esse  ostendimus,  neque  aliter  explicatur,  quomodo  Acilii  legiones, 
.    quas  a  M.  Baebio  accepturus  erat,  nominatae  sint  prima  et  tertia. 

cundam  legionem  invenimus»),  quamquam  P.  Lici- 
nius  Crassus  a.  583  eo  primam  et  tertiam  trajecerat*), 
quae  ibi  manserunt  usque  ad  a.  587^).  Quae  numeri 
mutatio,  cum  legiones  eaedem  essent,  nescio  quomodo 
facta  sit  nisi  sorte.  —  Quam  ob  rera  casu  factum  esse 
censeo,  ut  L.  Cornelius  Merula  cos.  561  in  exercitu 
habferet  legionem  secundam«),  ut  is,  cui  successerat, 
Ti.  Sempronius  Longus  cos.  560.') 

Si  ambolus  consulibus  Italia  provincia  cum  prioris 
anni  exercitibus  decreta  erat,    senatus  plerumque  id 


3)  Liv.  44,  37,  41.  45,  35. 

4)  Liv.  42,  32. 

5)  In  Macedonia   easdem   legiones   mansisse  a.  584,  585,   586, 
587  constat  diserto  Livii  testimonio  (43, 12.  44, 21.  45, 16).    Anno  584 
ibi  easdem  fuisse,  quas  a.  583  Licinius  eo  trajecerat,  quamquam 
non  diserte  apud  Livium  legitur,  cum  ea  pars  libri  quadragesiral 
tertii,  in  qua  de  provinciis  et  exercitibus  a.  584  referebatur,  de- 
sit,  tamen  nemo  negabit,  qui  secura  reputaverit,  Romanos  in  pro- 
vinciis  transmarinis,  ut  in  Hispania,  Africa,  ipsa  Macedonia  primi 
belli  Macedonici  temporibus  haudquaquam,   ut  in  Italia  post  Han- 
nibalis  discessum,  quotannis  fere  legiones  dimisisse  et  novas  con- 
scripsisse,  sed  potius  supplementis  frequentibus  providisse,  ne  aut 
legiones  infrequentes  fierent,  aut  ii,  qui  in  transmarinis  provinciis 
militabant,  nimis  longa  militia  prcmerentur. 

6)  35,5. 

7)  34,  46.  —  L.  Cornelium  Merulam  legiones  accepisse  a  Ti. 
Sempronio  Longo  inde  verisimile  est,  quod  Merula,  literis  Sem- 
pronii  in  Bojos  rebellionem  spectantes  excitus,  secum  duxit  socios 
Latini  nominis  et  tumultuarios  milites,  sed  legiones  nullas  (34,  56); 
et  quod  Ti.  Sempronius  Merulae  legatus  nominatur  35,  5. 


w 


10 

modo  statuebat,  qui  exercitus  consulares  essent^).  Itaque 
quomodo  lii  inter  consules  dividerentur,  aut  altera  sor- 
titione  eos  statuisse  credendum  est,  aut  inter  se  com- 
parasse. 

Id  modo  cautum  fuisse  censeo,  ne  singulas  eorum 
legiones  in  sortem  conjicerent,  sed  binas  legiones,  quae 
exercitum  efficiebant.  cf.  Liv.  25,  3 :  „ Alter  (consulum) 
a  Q.  Fabio  superioris  anni  consule,  alter  a  Fulvio  cen- 
tumalo  acciperet."  28,  10:  ^Consulum  alteri,  quem 
C.  Claudius  prioris  anni  consul,  alteri,  quem  Q.  Clau- 
dius  propraetor  —  eae  binae  legiones  erant  —  habuis- 
sent  exercitum.'* 

Ad  cognoscendum  sortitionis  modum,  quo  usi  sunt 
consules,  multum  mihi  haec  computatio  valere  videtur: 
Septies  apud  Livium  legiones  inter  consules  sic  divisas 
invenimus,  ut  alter  haberet  primam  et  tertiam,  alter 
secundam  et  quartam  (Liv.  27,2.  27,41.  34,46.  36,3. 
40,  25.  40,  41.  42,  32.)  Hanc  divisionem  sorte  fac- 
tam  esse  diserte  affirmatur  42,32;  sed  etiam  de 
aliis,  quos  citavi,  locis  idem  statuere  non  dubito,  cum 
consules  sorte  uti  in  dividendis  legionibus  solitos  esse 
constet  (22,27.  42,32.)  neque  quidquam  iis  annis,  de 
quorum   legionibus    consularibus   ex  locis  citatis  con- 


8)  Ut  utrique   consuli  in  Italica  bellum  gesturo  certae  legiones 
decernerentur,  perraro  est  factum  (27,  7.) 

stat,  obstaret,  quominus  more  majorum  uterentur. 

Aliis  locis  legiones  ita  divisas  esse  legimus,  ut 
prima  conjuncta  esset  cum  quarta,  secunda  cum  tertia. 
Sic  Liv.  22,27.,  ubi  deserte  adjicitur,  hanc  sortitionem 
esse  factam  eodem  modo,  quo  consules  uti  solerent; 
sic  Liv.  41,1.  — 

Legionem  primam  nunquam  conjunctam  inveni  cum 
secunda,  tertiam  nunquam  cum  quarta.  Plures  loci, 
quibus  cognoscitur,  quomodo  legiones  inter  consules 
divisae  sint,  nobis  innotuisse  mihi  videntur,  quam  ut 
statuamus,  casu  factum  esse,  ut  in  iis  esset  nuUus, 
quo  alter  consul  legioni  primae  et  secundae,  alter  ter- 
tiae  et  quartae  praeesset.  Potius  causa  hujus  rei 
fuisse  mihi  videtur  sortitionis  modus,  quem  eum  fuisse 
judico,  ut  legio  secunda  nunquam  ei  consuli  obvenire 
posset,  cui  prima  obvenit,  quarta  nunquam  ei,  cui 
tertia.  Id  autem  nunquam  fieri  potuit,  cum  c^nsules 
primum  legionem  primam  et  secundam  in  sortem  con- 
jicerent  et  sortirentur,  utri  prima,  utri  secunda  obve- 
niret,  tum  tertiam  et  quartam.  Hoc  igitur  modo  con- 
sules  in  dividendis  legionibus  usi  esse  mihi  videntur.  — 


Haec  habeo,  quae  proferam,  spectantia  ad  rationem, 
quae  intercedebat  inter  legiones  quattuor  prinias.  — 

Jam  me  converto  ad  ea,  quae  spectant  ad  rationem, 
quae  intercedebat  inter  legiones  quattuor  primas  et 
ceteras,  si  ibrte  ^numerorum  legionum  nobis  traditorum 
auxilio  aliquid  inveniatur,  quo  legiones  quattuor  pri- 
mae  a  ceteris  discernere  easque  cognoscere  possimus, 
etiamsi  numeri  desunt.  — 

Quod  priusquam  aggrediar,  de  numerorum  tradito- 
rum,  quibus  tota  haec  disputatio  nititur,  fide  aliquid 
adjicieudum  mihi  videtur.  — 


§4. 

Legiouum   Romanarum    numeri    et   in  iis   partibus 
librorum    Polybianorum,    quae    ad    nos    pervenerunt, 
sunt  rarissimi,    neque  in  iis  locis  Livianis,   quos  ex 
Polybio  sumptos   esse    certis   documentis  demoustrari 
potest,   usquam    inveniuntur.     Nam  ex   duobus  locis, 
qxii   quamquam    omnino   ex   Polybio   sumpti   esse   vi- 
dentur,  tamen  legionum  numeros  continent,  (Liv.  24,  36. 
et  44,  37  et  4L)  alteri  (44,  37  et  4L)  hunc  numerum 
aliunde   insertum    esse    demonstravit   Nissen;^)   neque 
quidquam  obest,    quominus  idem    de  altero    (24,  36) 
statuamus.  — 


! 


> 


> 


9)  Kritische  Untersuchungen  iiber  die  Quellen  der  vierten  und|j^ 
funtten  Decade  des  Liv.  p.  266.  * 

Itaque  numeri,  quibus  per  insequentem  disputatio- 
nem   usuri  sumus,  nobis  traditi  sunt  ab  Livio  sumpti 
ex   annalibus,    quos    omnino    per    tertiam,    quartam, 
quintam  decades  praeter  Polybium  ejus  fontes  fuisse 
constat.     Quorum   annalium  fidem  variam  esse  nemo 
est,  qui  ignoret.    Certa  enim  et  vera  ha-ad  dubie  ea 
sunt,  quae  sciptores  eorum  sumpserunt  ex  annalibus 
pontificum,  cujus  generis  sunt  nomina  magistratuum, 
sacerdotum  demortuorum  et  suffectorum,   alia,   quae 
exitu   et  initio  uniuscujusque  anni  apud  Livium  legi- 
mus  spectantia  ad  rempublicam  administrandam.    In 
hujusmodi  locis  si  quando  legionis  numerus   occurrit, 
rectum  eum  esse,    non   minus  persuasum  nobis    esse 
debet,  quam  nominibus  praetorum  temere  fidem  abro- 
garemus.      Sed    ex    haud    exiguo    numero   legionum, 
quarum  numeri  ab  Livio  nobis  traditi  sunt,  haud  sane 
multi  hac  auctoritate  nituntur;  nititur  enim  ea,  prae- 
ter  legionem  primam  et  tertiam  Acilii,  (36,  3),  secundam 
Popillii  (4,  27),  primam  et  tertiam  Licinii  Crassi  (42,  32), 
fortasse  etiam  primam  et  tertiam  A.  Postumii  Albini, 
secundam  et  quartam  Q.  Fulvii  Flacci  (40, 41),  nuUa.  — 
Ceteri  numeri  inveniuntur  in  iis  partibus  librorum  Li- 
vianorum,  quarum  auctoritas  admodum  est  suspecta, 
cum    contineant   descriptiones   pugnarum    cum   Galhs 
vel  Celtiberis  factarum  plenas   non    accurate  relato- 


f. 

rum  vel  aperte  fictorum.  —  Nihilominus  ne  hi  quidem 
numeri,  quamvis  iis,  quos  paullo  antea  enumeravi, 
auctoritate  multo  inferiores,  non  sunt  contemnendi. 
Nam  etiamsi  facile  concedo,  annalium  scriptores,  quo- 
rum  libris  Livius  utitur,  ut  singula  referendo  accurate 
narrare  viderentur,  non  dubitasse,  legionis  certae 
mentionem  descriptionibus  suis  inserere,  etiamsi  certo 
auctore  carerent,  tamen  magnopere  eos  cavisse  censeo, 
ne  aperte  mentientes  ab  legentibus  deprehenderentur. 
Nihil  quidem  per  legentes  obstabat,  quominus  numerum 
hostium  occisorum  augerent,  vel  interfectorum  Roma- 
norum  minuerent,  neque  id  admodum  curare  opus 
erat,  ne,  ubi  legio  prima  et  tertia  pugnabant,  de  le- 
gione  prima  referrent,  quod  legio  tertia  vel  neutra 
fecerat.  Sed  non  potuerunt  legioni  tertiae  provinciam 
assignare,  quam  obtinere  aut  lege  aut  more  majorum 
prohibebatur.  —  Itaque  num  qua  lege  aut  more  le- 
gionum  divisio  recta  sit,  etiam  ex  his  numeris  discitur, 
immo,  quo  majore  temeritate  annalium  scriptores  in 
harum  pugnarum  descriptionibus  usi  sunt,  eo  magis, 
si  legionibus  numeros  certa  lege  inditos  invenimus, 
eam  legem  fuisse  certam  et  notam  censebimus,  quae 
etiam  hujusmodi  homines  teneret.  — 


o* 


Legionura  consularium  hi  numeri  apud  Livium  extant; 


Legiones. 


I,  IV. 

II,  III. 

I,  II,  IIL 

L 
III. 

I,  IIL 
I,  IIL 

IV. 

n. 

II. 

II,  IV. 
IL 

L  III. 

II. 
I,  IIL 

I,  IIL 
n,  IV. 

II,  III. 
III. 
IL 

I,  III. 
11. 


Nomina  ducum. 

M.  Minucius  Rufus  mag.  eq. 
Q.  Fabius  Maximus  dictator. 
L.  Aemilius  PauUus  C.  Ter- 
rentius  Varro  coss. 
M.  Claudius  Marcellus  cos. 
Q.  Fulvius  Flaccus  cos.  .  .  . 
M.  Claudius  Marcellus  cos.  . 

C.  Claudius  Nero  cos 

Q.  Minucius  Rufus  cos 

M.  Claudius  Marcellus  cos.  .  . 

M.  Porcius  Cato  cos 

Ti.  Sempronius  Longus  cos.  . 
L.  Cornelius  Merula  cos.  .  . . 

M'AciIius  Glabrio  cos 

Q.  Marcius  Philippus  cos.  .  .  . 

L.  Aemilius  PauIIus  cos 

L.  Postumius  Albinus^ 
Q.  Fulvius  Flaccus      j 

A.  Manlius  Vulso  cos 

L.  Valerius  Flaccus  cos 

C.  Popillius  Laenas  cos 

P.  Licinius  Crassus  cos 

L.  Aemilius  PauIIus  cos 


Anni  ,    Loci 
u.  c.   iLiviani. 


\  537  '  22.  27 


1 


538 

22,  53 

540 

24,  36 

542 

25,14 

544 

27,2 

547 

27,  41 

557 

33,22 

558 

33,  36 

559 

34,15 

560 

34,46 

561 

35,5 

563 

36,3 

568 

39,10 

572 

40,  25 

574 

40,41 

576 

41,1 

578 

41,17 

582 

42,27 

583 

42,32 

586 

44,37 

41 

16^ 

Inter  has  legiones  consulares  quinque  et  triginta 
—  neque  plures  apud  Livium  inveni  —  nuUa  est, 
quae  non  habeat  numerum  aliquem  ex  quattuor  pri- 
mis.  Sunt  autem  legiones  consulares,  quarum  nume- 
ros  scimus,  tot,  ut  sine  temeritatis  specie  contendere 
posse  mihi  videor,  legiones  consulares  necessario  fuisse 
quattuor  primas.  — 

Atque  eo  confidentius  id  affirmo,  quod  nihil  pro- 
fero,  quod  non  ex  consulatus  natura  et  reipubHcae 
Romanae  institutis  facile  explicetur.  Nam  iis  tempo- 
ribus,  ex  quibus  numeri  legionum  supra  enumerati 
nobis  traditi  sunt,  etiamtum  consules  erant  ordinarii 
duces  belli.  In  provinciis  et  exercitibus  decernendis, 
senatus  prae  ceteris  consulum  rationem  habebat.^*^)  — 
Provinciae,  in  quibus  bellum  erat,  cousulibus  sunt 
mandatae  (39,38.  Xonsulibus  Ligures,  quia  nusquam 
alibi  bellum  erat,  decreti").  — 

r  Praetoribus  exercitus  tum  defmum  sunt  traditi, 
cum  pluribus  quam  duobus  ducibus  et  exercitibus 
opus  esset.  —  Ut  consules  erant  ordinarii  duces,  ita 
ordinarius  exercitus,  quo  imperium  defendebatur,  con- 
stabat   ex    quattuor   legionibus;   neque  plures,   quam 


10)  cf.  Liv.  40,  36:  ,Di8ceptationem  inter  praetorcm  legatumque 
consulum  relatio  interrupit,  qui  suas  omari  provincias,  priusquam 
de  praetoris  exercitu  ageretur,  aequum  censebant." 


V( 


> 

hae  conscribebantur,  nisi  majus  periculum  majores 
copias  postulabat.  Itaque  consulum  legiones,  ut  or- 
dinariorum  ducum,  quattuor  primas  esse  nominatas, 
non  admodum  est  mirum.  Sed  numeri  legionum  con- 
sularium  Liviani  eo  maxime  sunt  memorabiles,  quod 
docent,  consulibus  honorem  ducendarum  legionum  quat- 
tuor  primarum  etiam  tum  remansisse,  cum  senat^s 
multis  cladibus  acceptis  doctus  esset,  non  sine  magno 
reipublicae  detrimento  eas  legiones,  quibus  praeesse 
propter  vires  hostium,  quibus  oppositae  erant,  maxime 
honorificum  erat,  earum  imperio  quotannis  immu- 
tato,  consulibus  assignari,  neque  semper  eas  legiones 
quattuor  primis  adnumeratas  esse,  in  quibus  prae  ce- 
teris  reipublicae  spes  posita  erat:  neque  eae  legibnes, 
quae  apud  Zamam,  neque  eae,  quae  apud  Cynoscepha- 
las  vicerunt,  in  quattuor  primarum  numero  habitae 
sunt. 


Si  consulum  legiones  necessario  sunt  quattuor  pri- 
mae,  haec  tria  inde  consequi  nemo  est,  qui  neget: 

I.  Legiones,  quibus  praetor,  aut  magistratus,  cui 
imperium  prorogatum  erat,  praefuit,  numerum  ex  quat- 
tuor  primis  non  gerebant. 

2.  Ea  legio  consularis,  quae  neque  dimittitur,  ne- 
que  consuli  insequentis  anni  traditur,  alium  numerum 
accepit,  atque  superiore  anno  habuerat. 

3.  Ei  legioni,  quam  consul  accepit  a  praetore,  aut 
magistratu,  cui  imperium  prorogatum  erat,  item  alius 
numerus  inditus  est,  atque  habuerat  superiore  anno. 

Jam  videamus,  quomodo  numeri  legionum,  quibus 
consul  non  praeest,  has  conclusiones  et  simul  cum  iis 
id,  unde  sunt  ductae,  aut  confirment,  aut  refutent.  — 


> 

§6. 


Traduntur  ab  Livio  legionum,   quibus 
praefuit,  hi  numeri: 


consul   non 


Anni      Loci 
u.  c.    Liviani. 


M.  Claudius  Marcellus  praetor. 

Cn.  Fuivius  Flaccus  praetor. 

C.  Claudius  Nero  propraetor. 

P.  Cornelius  Scipio  Africanus 

procos. 

Cn.  FulviusCentumalusprocos. 
XVIII,  XX.  M.  Claudius  Marcellus  procos. 
XIX,  XX.    A.  Terentius  Varro  propraet. 


III. 
I. 

VI. 
IV. 

V,  VI. 


538  !  22,  57 

542  i  25,  21 

543  26, 5 


544  !  26,  48 
544    27,  1 
27.14 


XII,  XIII. 
•  V,  VI. 

XI,  XIII. 
XII.") 

V. 

VIII. 

V,  VII. 


545 
547 


L.  Cornelius  Lentulus  procos. 
M.  Pomponius  Matho  praet. 

M.  Cornelius  Cethegus  procos.  ^ 
P.  Quinctilius  Varro  praetor.J 
C.  Calpurnius  Piso  propraet.^ 
L.  Quinctius  Crispin.  propraet.  j 
Q.  Fulvius  Flaccus  propraet. 


549 
550 


27,38 

cf. 
28,10 
29,2 
29,13 
cf.  14 


551    30,  18 


569 
573 


39,  20 

40,30 
31 


S 


11)  Has  tres  legiones  nominat  Livius  (30, 18)  ex  iis  quattuor,  qui 
anno  651  contra  Magonem,  fratrem  Hannibalis,  in  agro  Insubrum 
pugnant.  Quomodo  inter  duces  fuerint  divisae,  ex  pugnae  de- 
scriptione  facile  cognoscitur.    Nam  cum  in  prima  acie  fuisse  di- 


am 

Ex  his  legionibus  viginti  et  una,  quarum  numeros 
apud  Livium  inveni,  duodeviginti  optime  cadunt  in 
opinionem  nostram,  legionibus,  quibus  consul  non  prae- 
fuit,  numeros  inditos  esse,  majores  quam  quattuor. 
Sed  tres  cum  ea  aperte  pugnant,   quare  de  iis  fusius 

agere  cogimur. 

Ac  primum  quidem  de  legione  tertia  classica  M. 
Claudii  Marcelli  Livius  haec  habet  (22,57):  „M.  Clau- 
dius  Marcellus  mille  et  quingentos  milites,  quos  in 
classem  scriptos  habebat,  Romam,  ut  praesidio  urbis 
essent,  mittit;  ipse  legione  classica  —  ea  legio  tertia 
erat  —  cum  tribunis  militum  Teanum  Sidicinum  prae- 

missa Canusium   contendit."   —   In   his  verbis 

en-orem  inesse  manifestum  est  eo  potissimum,  quod 
Livius  discernit  Marcelli  milites,  quos  in  classem  scri-t 
ptos  habebat,  a  legione  classica,  quasi  ea  non  in  clas- 

cantur  praetoris  legiones,  in  subsidiia  proconsulis,  ex  verbis,  quae 
leguntur:  ^Nec  diutius  tenuisset,  ni  ex  subsidiis  tertia  decima  legio 
in  primam  aciem  inducta  proelium  dubium  excepibset",  apparet, 
tertiam  decimam  legionem  proconsulis  fuisse.    In  subsidiis  etiam 
legionem  undecimam  stetisse,  baec  verba  Livii  indicare  mihi  vi- 
dentur:  .Hastati  legionis   nndecimae  conglobant  sese,   atque  ele- 
phantos  jam  peditum  aciem  turbantes  invadunt"  \   ex  quibus  disci- 
mus,  etiam  lcgionem  undecimam  tum  demum  proelium  iniisse,  cuni 
copiae,  in  quarum  subsidium  locata  erat,   cederent  loco.  —  Duo- 
decimam  legionem  praetoris  fuisse,  cognoscitur  ex  his  verbis :  „Duo 
milia  et  trecenti  de  exercitu  praetoris,    pars  multo  maxima  ex  le- 
gione  duodecima  amissi." 

^         sem  scripta  esset^^).    Ceterum  legio  tertia  hoc  anno 
inter  Cannenses  erat  (22,  53),  et  quod  Livius  dicit,  Mar- 
cellum  legionem  tertiam  „cum  tribunis  militum"  Teanum 
Sidicinum  misisse,  aliquo  modo  cohaerere  videtur  cum 
eo,   quod  tribuni  militum   cum  laude  commemorantur 
paullo  antea  (22,53).    Quomodo  Marcellus  post  puguam 
Cannensem  urbem  tutari  conatus  sit,  ex  hoc  Livii  loco 
cognosci  non  potest ;  is  fontem  suum  plane  non  intelle- 
xisse  videtur.    Sed  auctorem  Livii  hic  non  de  legione  ter- 
tia  classica,  sed  de  legione  tertia  Cannensi  dixisse,  inde 
aliquam  verisimilitudinis  speciem  accipit,  quod,  cum  in 
milites  Cannenses  statutum  esset,   ut  in  Siciliam  re- 
legarentur,    de    M.  Claudii    Marcelli    exercitu   legitur 
(23,31):  „Ad  veterem  exercitum  accipiendum  deducen- 
>         dumque   inde    in  Siciliam  Ti.  Maecilius  Crato  ...  est 
missus."     Videtur   igitur    totus   Marcelli    exercitus   ex 
militibus  Cannensibus  constitisse,  neque  legio   classica 

'n  eo  fuisse. 

Utut  res  se  habet,  tam   dubio  loco  opinio  nostra 

non  refutatur. 

Neque  majoris  raomenti  est  is  numerus,  quem  Livius 
tribuit  alteri  legionum  Cn.  Fulvii  Flacci  praetoris,  (25, 2), 


\ 


12)  Ceterum  ne  id  quidem  constat,  num  Livii  solius  culpa  hic 
locus  (22,  57)  corruptus  sit.  Nam  in  codice  Puteaneo  legitur  ,clas- 
sisca"  pro  ^classica**. 


w^m^tmm^^ 

quam  altero  loco  posuimus.  Nam  is  numerus  insertus 
est  descriptioni  pugnae,  quae  valde  suspecta  est  propter 
similitudinem  ejus,  quae  describitur  27,  1.  Non  solum 
pugnatur  eodem  loco  -  apud  Herdoneam  — ,  sed  etiam 
ambo  duces  Romani  nominantur  Cn.  Fulvii,  ambo 
Hannibali  occasionem  victoriae  neglegentia  et  temeri- 
tate  dederunt.  Utraque  occasio  Hannibali  ab  incolis 
nuntiatur,  cum  in  longe  alia  regione  Italiae  rem  gere- 
ret;  utriusque  exercitus  reliquiae  in  Siciliam  relegantur 
ad  supplendas  Cannenses  legiones.  (26, 1.  27,  7).  —  Haec 
similitudo ,  ut  ipsa  est  admodum  suspecta,  fidem  abro- 
gare  mihi  videtur  numero  legionis  Fulvii,  quam  Livius 

primam  vocat.  — 

Id  tamen  inter  errorem,  qui  hoc  loco  commissus 
esse  videtur,  et  quem  in  Liv.  22,  57  esse  demonstravi, 
interest,  quod  hoc  l6co  error  non  est  Livii,  sed  ejus, 
ex  quo  ambo  locos  sumpsit.  Nam  Livium  similitudo 
harum  pugnarum  non  fugit^^). 

Restat  ea  legio  P.  Cornelii  Scipionis  Africani,  quae, 
quamquam  Scipio,  in  cujus  exercitu  erat,  non  erat 
consul,  ab  Livio  quarta  nominatur  (26, 48).  Qui  numerus 
quomodo  sit  explicandus,  nescire  me  confiteor,  cum  in 


13)  Liv.  27,1:  ^lpse  in  Fulvii  simulitudinem  nominis,  quia  Cn. 
Fulvium  praetorem  biennio  ante  in  iisdem  devicerat  locis,  incre- 
pans,  similem  eventum  pugnae  fore  affirmabat." 


y 

ea  parte  libri  vigesimir  sexti,  ubi  hic  numerus  legitur, 
nequaquam  suspicionis  causae  insint  similes  iis,  quas 
in  superioribus  numeris  ambobus  esse  ostendi.  —  Sed 
cum  hic  solus  numerus  pugnet  cum  lege,  quae,  jam 
per  se  vix  dubia,  ceteris  numeris  legionum  omnibus 
confirmatur,  etiam  in  hoc  numero  inesse  errorem 
statuere  malim,  quam  concedere,  in  Scipionis  exercitu 
hoc  anno  revera  fuisse  legionem  quartam.  — 


§  7. 

Postquam  legiones  consulares  et  non  consulares 
seorsim  percensuimus  et  earum  numeros,  quantum  fieri 
potest,  circumsripsimus,  restat,  ut  ostendatur,  quate- 
nus  id,  quod  contendimus  ex  historia  earum  legionum, 
quarum  numeri  ex  pluribus  annis  nobis  traditi  sunt, 

confirmetur. 

L  M.  Claudius  Marcellus,  cos.  544  legiones  suas 
accepit  aut  ex  Etruria,  aut  ex  Gallia  —  nam  harum 
provinciarum  exercitus  consulibus  anni  544  decreti 
sunt  (26,  28),  neque  dijudicari  postest,  quomodo  eos 
inter  se  consules  diviserint. 

Nominantur  autem  hae  legiones  Marcelli  prima  et 
tertia  27,2.  —  In  annum  insequentem  (545)  Marcello 


ATS' 


imperium  prorogatum  est  eaedemque  legiones  decietae 
sunt;^*)  quae  eo  anno  duodevicesima  et  vicesima  fuisse 
narrantur  a  Livio  27,  12.  U.,  id  quod  luculentissime 
ostendit,  legiones,  quae  quattuor  primis  adnumeraban- 
tur,  cum  consul  iis  praesset,  numeros  majores  quam 
quattuor  accepisse,  cum  proconsulem  ducem,  etsi  eum- 
dem,  quem  priore  anno,  haberent.  —  Marcellus  etiam 
insequenti  anno  iis  legionibus  praefuit*^),  quo  rursus 
consul  fuit,  legiones  ejus  igitur  inter  quattuor  primas 
ductas  esse  credendum  est,  etsi,  quos  numeros  gesse- 

rint,  nescimus.  — 

2.  Anno  547  M.  Livius  Salinator  consul  jussu  se- 
natus  conscripsit  volones  in  undevicesimam  et  vicesi- 
mam  legiones  (27,  38),  quas  C.  Terentio  Varroni  pro- 
praetori  Etruriae^^)  tradidit.  In  Etruria  anno  inse- 
quenti  has  legiones  continebat   M.   Livius  Salinator^^) 


1*)  27,  7:  „M.  Claudio  prorogatum  in  annum  imperium * 

,M.  Marcello,  quibua  consul  rem  gesserat,  decretae  legiones". 

15)  Liv.  27,22:  «Consulibus  (a.  546)  duo  consulum  prioris  anni 
exercitua  -  tertius  Venusiae  tum  erat,  cui  Marcellus  praefuerat  — 
decreti,  ita  ut  ex  trlbus  eligerent  duo,  quos  vellent".  27,26:  ,Con- 
sulum  alter  T.  Quinctius  Crispinus  ad  exercitum,  quem  Q.  Fulvius 

Flaccus  habuerat,  in  Lucanos  est  profectus (Marrcellus)  ad 

exercitum,  quem  priore  anno  Venusiae  reliquerat,  proficiscitur." 

16)  28,10:  „In  Etruria  duas  volonum  legiones  a  C.  Terentio 
propraetore  M.  Livius  proconsul,  cui  prorogatum  in  annum  impe- 
rium  erat,  acciperet.*' 

proconsul,  cui  in  annum  549  prorogatae  sunt^^).  Cum 
hoc  anno  Mago,  frater  Hannibalis,  in  Italiam  trajice- 
ret,  neque  Sp.  Lucretius  praetor,  qui  Galliam  provin- 
ciam  sortitus  erat,  solus  provinciam  tueri  posse  vide- 
retur,  senatus  „M.  Livium  proconsulem  ex  Etruria  vo- 
lonum  exercitum  admovere  Ariminum  jussit  ^^).  Galliam 
provinciam  in  annum  550  sertitus  est  L.  Scribonius  Libo 
praetor,  „M.  Livio  et  Sp.  Lucretio  cum  binis  legioni- 
bus,  quibus  adversus  Magonem  Galliae  praesidio  fuis- 
sent,  prorogatum  imperium  est"  ^^). 

Sed  eodem  anno  M.  Livius  censor  erat^o);  Gal- 
liam  provinciam  obtinuerunt  Scribonius  Libo  et  Sp.  Lu- 
cretius^i);  yidetur  igitur  Libo  in  Livii  locum  suc- 
cessisse,  cum  is  censor  creatus  Romam  regrederetur. 
—  Sequenti  anno  (551)  L.  Scribonio  Liboni  successit 
M.  Cornelius  Cethegus  proconsul,  Sp.  Lucretio  P.  Quin- 
ctilius  Varus  praetor^^).  Quorum  legiones,  quos  nu- 
meros  gesserint,  discitur  ex  Livio  (30,18).  Habebat 
enim  M.  Cornelius  Cethegus  undecimam  et   decimam 


17)  28,46:  „Ceteris  praeter  consules  praetoresque ,  qui  exerci- 
tibus  provinciisqne  praefuturi  erant,  prorogata  imperia." 

18)  28,46. 

19)  29,13. 

20)  29,37. 

21)  30,1. 

22)  30,  1. 

tertiam,  Quinctilius  Varus  duodecimam^^).  Itaque  eae- 
dem  legiones,  quae  anno  547  sunt  undevieesima  et 
vicesima,  anno  551  nominantur  undecima  et  decima 
tertia;  id  quod,  quamquam  non  praebet  exemplum 
numerorum  ita  mutatorum,  ut  pro  numeris  legionum 
non  consularium  numeri  consularium  inditi  sint,  ta- 
men  ideo  est  memorabile,  quod  inde  discimus,  etiamsi 
legiones  non  consulares  non  traderentur  consuli,  sed 
praetori  aut  magistratui,  cui  imperium  prorogatum 
erat,  earum  numeros  quotannis  esse  mutatos,  prout 
res  postulabant,  neque  unquam  fieri  potuisse,  ut 
respublica  Roraana  baberet  legionem  vicesimam  eo 
anno,  quo  viginti  legiones  omnino  non  fuerunt. 

Plures  legiones,  quarum  numeri  ex  diversis  annis 
nobis  traditi  sint,  non  inveni.  Ceterae,  quae  supra 
enumeratae  sunt,  aut  eodem  anno,  quo  conscriptae 
sunt,  rursus  sunt  dimissae,  aut  quos  numeros  postea 
gesserint,  non  traditur.  Sed  baec  exempla,  quam- 
quam  sunt  perpauca,  tam  egregie  cadunt  iii  nostram 
opinionem,  ut  ea  pro  certa;  habenda  esse  videatur. 


23)  Alteram  Quinctilii  legionem  Livius  non  nominat.  Qua  de 
causa  Cornelio  potissimum  legionem  undecimam  et  decimam  ter- 
tiam,  Varo  duodecimam  assignaverim,  vide  p.  19,  adn.  11. 

Restat,  ut  quaeratur,  num  in  numerandis  iis  legio- 
nibus,  quibus  consules  non  praeerant,  certa  lex  inve- 
niatur. 

Satis  notum  est,  eo  tempore,  de  quo  per  totam 
hanc  disputationem  diximus,  Romanos  legiones  eo  mi- 
sisse,  ubi  bellum  esset,  eas  deduxisse,  ubi  debellatum 
esset,  neque  ante  aetatem  imperatoriam  certa  prae- 
sidia  per  provincias  disposita  esse.  Sed  in  nonnullis 
regionibus  tam  diu  bellum  gestum  est,  ut  legiones  inde 
non  deducerentur  per  multos  annos.  Sic  in  Hispania 
legiones  Romanae  eraui  per  totum  spatium  temporis, 
quod  Livii  decades  tertia,  quarta,  quinta  amplectuntur, 
exceptis  annis  554—558.  In  Gallia  legiones  Romanae 
erant  540  (539?)— 554. 

in  Etruria  542—553, 

in  Campania  541 — 550, 

in  Sicilia  539  (538?)— 554, 

in  Sardinia  539—554. 
Itaque  quaerere  licet,  num  iforte  in  numerandis  legio- 
nibus   ratio   habita   sit   regionum,  per  quas  dispone- 
rentur. 

Quomodo  eae  legiones,  quibus  consules  non  prae- 
erant  et  quarum  numeri  nobis  traditi  sunt,  dispositae 
sint  per  provincias  ex  hoc  laterculo  intelligitur: 

Nemo  ex  hoc  laterculo  dijudicabit,  qua  lege  legio- 
nes  dispositae  sint.  -  Neque  in  tanta  paucitate  nu- 
merorum  nobis  traditorum  ullam  aliam  legem  invenire 
potui,  qua  legionibus  praetorum  aut  propraetorum  aut 
proconsulum  numeri  adsignati  sint. 

ARGUMENTUM. 

§  1.   Numeri  legionum  Romanarum  quam  habuerint  vim  atque  na- 
turam. 

§  2.  De  diversitatibus  nonnullis,  quae  intercesserunt  inter  legiones 
quattuor  primas. 

§  3.   De  legionum  quattuor  primarum  divisione. 

§  4.  Quam  fidem  habeant  numeri  legionum  Komanarum,  quae  apud 
Livium  leguntur. 

§  5.  De  legionum  consularium  numeris. 

§  6.  De  numeris  legionum  non  consularium. 

§  7.  De  iis  legionibns,    quarum  numeri  ex  pluribus   annis  nobis 
traditi  sunt. 

§  8.  Qua  lege  legionibus  non  consularibus  inditi  sint  numeri. 

Natus  sum  Franciscus  Gessler  iu  pago  Borussiae  oc- 
cidentaUs,  cui  nomen  est  Ottlau  minori,  die  VIII  mens.  Febr.  a. 
MDCCCXLIV  patre  Henrico  Gessler,  matre  Friederica 
e  gente  Wichert.   Fidei  addictus  sum  evangelicae.   Frequen- 
tavi  gymnasium  Elbingense  per  sex  annos,  et  maturitatis  testi- 
monio  impetrato  adii  academiam  Regiomontanam ,  ubi  per  sex 
raenses  scholis  interfui  Lehrsii,  Friedlaenderi,  Rosen- 
kranzii,  Ueberwegii.   Tum  civibus  academiae  Berolinensis 
adscriptus,    per    sexies    sex    menses    audivi    Boeckhium, 
Geppertum,  Gruppium,  Hauptium,  Kirchhoffium, 
Mommsenum,  de  Raumerum,  Steinthalium  et  fre- 
quentavi  per  (luinquies  sex  menses  exercitationes  antiquarias 
Mommseni,  cujus  totum  est,  quod  in  literis  profeci. 

I.  Post  secundi  belli  Macedonici  finem  demum  lege 
cautum  esse,  ut  tribuni  militum  legionum  quattuor 
primarum  a  populo  crearentur. 

11.  Verba  Orosii  (IV,  8.  pagina  264  ed.  Havercamp) 
„Sequenti  anno  M.  Claudius  Marcellus  consul  ab 
Hannibale  cum  exercitu  occisus  est",  non  esse 
delenda. 

in.  Sine  juris  privati  Romani  scientia  historiam  rei- 
publicae  Romanae  intelligi  non  posse. 

IV.  Eutropium  I,  19  et  20  in  annis  numerandis  eos 
annos  omisisse,  quibus  tribuni  militares  consulari 
potestate  reipublicae  Romanae  praeerant. 

